Errore-marjina

thumb|Errore-marjina irudikatua

**Errore-marjina** inkesta baten emaitzetan ausazko laginketaren errore-kopurua adierazten duen estatistika da. Zenbat eta handiagoa izan errore-marjina, orduan eta konfiantza gutxiago izan behar da inkestaren emaitzan. Errore-marjina positiboa izango da populazio baten laginketa osatu gabe egiten bada eta emaitza-neurriak bariantza positiboa badu, hau da, neurria aldatu egiten bada.

Bakoitzaren emaitzetan izan dezaken lagin-akatsa oreka-ekintza bat da; izan ere, inkesta egitean talde txiki bat (inkestatuen taldea) erabiltzen da biztanleria askoz handiagoa ordezkatzeko (merkatu objektiboa edo biztanleria osoa, adibidez). Pentsatu errore-marjina egindako inkesta zein eraginkorra den neurtzeko modu bat dela. 

* Zenbat eta errore-marjina txikiagoa izan, orduan eta konfiantza handiagoa izango da emaitzetan.
* Zenbat eta errore-marjina handiagoa izan, orduan eta gehiago desbideratuko dira emaitzak biztanleria osoaren iritzietatik.

Izenak adierazten duen bezala, errore-marjina inkesta baten benetako emaitzen gainetik eta azpitik dauden balioen tartea da. Adibidez, % 60k baietz erantzun bazuen inkesta batean eta % 5eko errore-marjina badugu, esan nahi du biztanleria osoaren % 55-65ek uste duela erantzuna baiezkoa dela.

Ikerketa batean, prozesua honako hau izaten da: lehenik eta behin, datuekin konpondu nahi dudan arazoa zein den ulertzen da. Helburu hori oinarri hartuta, honako hau definitzen da: zein da informazio honekin erabakiak hartzeko izan daitekeen errore-tarte onargarria? Ehuneko horrek lagin-tamaina ezin hobea ematen du azterketa egiteko.

Jakina, ebatzi beharreko problemak adina ikerketa mota daude eta ikerketa oso delikatuetan (gai medikoak edo farmakologikoak, esaterako) errore-marjina txikiak erabili behar dira; iritziak neurtzean, berriz, malgutasun pixka bat handiagoa izan daiteke erabiltzen den zehaztasunari dagokionez.

## Adibidea 
% 3ko errore-marjina eta % 95eko konfiantza-maila duen fikziozko azterketa batetik abiatuko da adibidea. Bi adierazle horiek aurretik definitu ziren, zehaztasun hori izateko zenbat banakako inkesta behar ziren jakiteko:

* **Identifikatu biztanleriaren lagina osoa**. Horrela bakarrik jakin ahal izango da ea errore-marjina egokia den.
* **Zehaztu zein den lortu nahi den zehaztasun-ehunekoa**. Horretarako, zure laginaren errore-marjina eta konfiantza-maila neurtu behar dira; izan ere, horren araberakoa da emaitzak erantzunetatik zenbat bereiztea nahi den.
* **Laginaren tamaina ezartzen du**. Zenbat pertsona inkestatu behar dira ikerketarako? Gogoratu inkesta osatzen duten pertsonak soilik hartzen direla laginaren zatitzat.
* **Erantzun-indizea definitzen du.** Inkestari erantzuten dioten parte-hartzaileen ehunekoa inkesta jaso duten pertsonen artean zatitzean lortzen den emaitza da.

Orain, urrats horiek egin ostean, badakigu zenbat pertsonak jaso behar duten inkesta nahi den emaitza lortzeko.

Errore-marjinaren kalkulagailua zure inkesta zein eraginkorra den neurtzeko modu bat da. Aurreko atalean esan bezala, zenbat eta errore-marjina txikiagoa izan, orduan eta konfiantza handiagoa izango duzu emaitzetan eta zenbat eta errore-tarte handiagoa izan, orduan eta gehiago desbideratuko dira biztanleria osoaren iritzietatik.

## Errore-marjina kalkulatzeko web orrialdeak 
Ondorengo zerrendan, errore-marjina modu eraginkorrean eta doan kalkulatzeko aukera ematen duten web orrietako batzuk ikus daitezke:

* Surveymonkey
* Telencuestas
* Questionpro

## Erreferentziak 
## Kanpo estekak